open-index/open-wikipedia-markdown huggingface dataset:
Tove Idström

**Tove Carina Idström** (28. helmikuuta 1954 Helsinki – 7. helmikuuta 2019 Helsinki) oli suomalainen elokuva- ja televisiokäsikirjoittaja sekä dramaturgi. Hänen äidinkielensä oli ruotsi, mutta hän työskenteli myös suomeksi.

Idström opiskeli vuoden historiaa ennen siirtymistään dramaturgiaan. Hän valmistui dramaturgiksi Teatterikorkeakoulusta. Hän opetti oman luovan toimintansa ohessa dramaturgiaa Yleisradiossa, Teatterikorkeakoulussa ja Helsingin Elokuvakoulussa. Idström oli TV2:n teatterin dramaturgi 1979–1985.

Vuonna 2004 Idström sai valtion viisivuotisen elokuvataiteen taiteilija-apurahan ja Humanismin käsi -kunniapalkinnon Viitasaaren elokuvaviikolla *[[Eila (elokuva)|Eila]]*-elokuvan käsikirjoituksesta. Vuonna 2006 hänelle myönnettiin Helsingin kaupungin kulttuuripalkinto. Idström sai Pro Finlandia -mitalin vuonna 2009.

Kirjailija Annika Idström oli Idströmin sisar. Heidän äitinsä oli Yleisradion pitkäaikainen musiikkitoimittaja Cay Idström.

## Filmografia
* *[[Rakkaat sisaret]]* (1988), käsikirjoitus
* *[[Akvaariorakkaus]]* (1993), käsikirjoitus (Anna-Leena Härkösen romaanin pohjalta)
* *[[Matokuningas]]* (1993), dramaturgi
* *[[Ilman kavaluutta]]* (1996), käsikirjoitus
* *[[Sairaan kaunis maailma]]* (1997), dramaturgi
* *[[Liian paksu perhoseksi (elokuva)|Liian paksu perhoseksi]]* (1998), käsikirjoitus (Sisko Istanmäen romaanin pohjalta)
* *[[Ihanat naiset rannalla]]* (1998), käsikirjoitus (Monika Fagerholmin romaanin pohjalta)
* *[[Rakastin epätoivoista naista]]* (1999), käsikirjoitus
* *[[Vaarallinen kevät]]* (1999), käsikirjoitus
* *[[Pieni pyhiinvaellus]]* (2000), dramaturgi
* *[[Tango Kabaree]]* (2001), dramaturgi
* *[[Joki (vuoden 2001 elokuva)|Joki]]* (2001), dramaturgi
* *[[Rikospoliisi Maria Kallio]]* (2003), käsikirjoitus (Leena Lehtolaisen romaanien pohjalta)
* *[[Eila (elokuva)|Eila]]* (2003), käsikirjoitus
* *[[Jumalan kaikki oikut]]* (2006), käsikirjoitus
* *[[Thomas (elokuva)|Thomas]]* (2009), dramaturgi
* *[[Puhdistus (elokuva)|Puhdistus]]* (2012), dramaturgi

## Lähteet

## Aiheesta muualla
* Tove Idström Kinoklubin vieraana. 31.3.2006. Ylen Elävä arkisto.
* Miten minusta tuli minä: Vieraana Tove Idström. Huhtikuu 2007. Yle Areena.
*Tove Idstömin muistokirjoitus Helsingin Sanomissa
ICE

**ICE** voi tarkoittaa seuraavia asioita:

* In case of emergency, matkapuhelimen yhteystiedon eteen kirjoitettu tunniste hätätapauksia varten
* Intercity-Express (tai InterCityExpress), saksalainen suurnopeusjuna
* Iowa, Chicago and Eastern Railroad, yhdysvaltalainen rautatieyhtiö
* Yhdysvaltain maahanmuutto- ja tullivalvontavirasto (*United States Immigration and Customs Enforcement*, ICE)
* Iron Crown Enterprises, pelialan yhtiö
* Vanilla Ice, yhdysvaltalainen rap-artisti
Jormua

**Jormua**  on Kajaaniin kuuluva kylä Oulujärven itärannalla Pohjajoen laskukohdassa seitsemän kilometriä pitkän Jormuanlahden rantamaisemissa. Kylällä on läpimittaa noin 15 kilometriä. Se jakaantuu kolmeen pääosaan, jotka ovat lahden pohjoispuolinen Saviniemi, länsipuoliset Hannusranta ja Torvelan seutu sekä Pohjajoki. 
Maarekisterin mukaan Jormuaan kuuluvat myös eteläisempi Kuluntalahden kaupunginosa ja läntinen Salmijärvi. Jormuan pohjoisena naapurina on Paltamoon kuuluva Kontiomäki, lännessä Paltaniemi, idässä Sotkamon Pohjavaara. Etelässä vastassa ovat
Kajaanin lähitaajamat. Kylän asukasluku on noin 750 ja kesäasutusta on varsin runsaasti. Suurin osa asuinrakennuksista on osuuskunnallisen kunnallistekniikan piirissä. 

## Historiaa
Jormuan asutus on Kainuun varhaisimpia edullisen sijainnin takia. Jo 1570-luvun veroluetteloissa Jormuanlahdella esiintyi viisi sukua: Loikkanen, Miettunen, Pekastinen, Sorjonen ja Tuppurainen. Rappasotanakin tunnettu Pitkä viha (1570-1595)  jätti jälkensä seudun kaskiviljelytyyppiseen uudisasutukseen. Kuitenkin 1620-luvulla Jormuanlahden ja Kuluntalahden alueella tavataan 14 veronmaksajaa.
Sukunimet Häikiä ja Toppinen jäivät eloon paikannimissä Häikiönmäki ja Toppila.
Tilojen nimet ovat vuosisatojen saatossa muuttuneet. Seuraavassa esimerkkinä neljä 1650-luvulla
mainittua isäntää sekä tilan nimen muutos nykypäivään mennessä. Tilan myöhempi nimi jälkimmäisenä.
Pekka Sivonen (Jormuanniemi-Torvela-Leinola), Juho Virkkunen (Jormuanniemi-Virkkula-Jormua), 
Matti Milla (Salmijärvi-Hurskala-Juntula, Piipponen), Olavi Toppinen (Salmijärvi-Toppila)
.

Jormua kuului Paltamon emäseurakuntaan aina vuoteen 1879 asti, jolloin siitä tuli osa Kajaanin maalaiskuntaa. Kirkonkirjoissa tämä näkyy jormualaisille muuttona Paltamosta, vaikka vain kunnan rajat muuttuivat. Maalaiskunnan lakattua vuonna 1977 Jormuasta tuli osa Kajaanin kaupunkia.

## Jormua nykyaikana

Kylällä toimii kuusiluokkainen, kolmiopettajainen alakoulu, jossa on muun muassa pienimuotoinen tieteellinen kirjasto. Paikallinen jalkapalloseura FC Tarmo pyörittää kylällä tanssilavaa. Kesäaikaan on valtatien 5 varrella kioskitoimintaa. Jormuan asema on lakkautettu, mutta toisinaan entisen aseman luona pysähtyy museojunia. Asemarakennus on purettu ja rakennettu toisaalle yksityiskäyttöön. Hiihdon erikoisseura Jormuan Kiri on siirtänyt toimintansa pääosin Kainuun Hiihtoseuraan.

Elinkeinotoiminta on pienviljelyksen vähentyessä ja liikenteen lisääntyessä hiipunut, mutta se ei ole vaikuttanut väkilukuun, koska Kajaanista on kylälle muuttoliikettä. Aiemmin kylällä on toiminut talkkilouhos. Leveäraiteinen tukkien siirtorata on kulkenut ylempää Kuhmon reitiltä Nuasjärven Kuluntalahdelta Kuluntajärven reunaa myöten Oulujärveen Jormuan kohdalla ohi Kajaanin koskien.

## Katso myös
*Kajaanin öljyvuoto 2012
*Jormuan ofioliitti

## Lähteet
Cooksonia

**Cooksonia** oli haarusanikkaisia hieman muistuttava varhainen maakasvi siluurikauden puolivälissä 425 miljoonaa vuotta sitten. *Cooksonia* oli muutaman senttimetrin korkuinen haaroittuva varsi, jossa ei ollut lehtiä ja kukkia. Kasvilla oli heikot juuret tai ei juuria lainkaan, juurifossiileja ei ole löydetty.

Muutenkaan monet fossiilit eivät ole täydellisiä. *Cooksonia*a on löydetty Siperiasta Länsi-Yhdysvaltoihin ja Brasiliaan, eniten Euramerikasta, ja lajinäytteet Isosta-Britanniasta. *Cooksonia*a pidetään yhtenä ensimmäisistä putkilokasveista, mutta jäkälää ja sammalta muistuttavia maakasveja arvellaan olleen jo ordovikikaudella tai jo 700 miljoonaa vuotta sitten. *Cooksonia*n sukulaisuussuhteet nykyään eläviin kasveihin ovat epäselviä; arvellaan, että *Cooksonia* olisi *[[Rhyniophyta]]*n ja liekojen lähisukulainen.

## Lajeja
*C. pertoni*, *C. hemisphaerica*, *C. cambrensis*, *C. caledonica* ja *C. paranensis* ovat tunnistetut *Cooksonia*-lajit.

## Lähteet
Concord

**Concord** on New Hampshiren osavaltion pääkaupunki Yhdysvalloissa. Vuonna 2010 kaupungissa oli 42&nbsp;695  asukasta. Se sijaitsee ikimuistoisella intiaanien asuinpaikalla Merrimack-joen rannalla. Kaupunki on perustettu vuonna 1727. Siitä tuli osavaltion pääkaupunki 1808 keskeisen sijaintinsa ansiosta.

Kaupungissa on planetaario ja vuonna 1973 perustettu lakioppilaitos, joka oli aiemmin nimetty 1850-luvun Yhdysvaltain presidentin Franklin Piercen mukaan mutta on vuodesta 2010 toiminut New Hampshiren yliopiston oikeustieteellisenä tiedekuntana nimellä *University of New Hampshire School of Law*.

## Lähteet

## Aiheesta muualla

* Virallinen kotisivu
Joe Donoghue

**Joseph F. "Joe" Donoghue** (11. helmikuuta 1871 Newburgh, New York, Yhdysvallat – 1921) oli yhdysvaltalainen pikaluistelija.

Donoghue aloitti luistelijanuransa Hudson-joen jäällä. Hän osallistui kautta aikain ensimmäisenä amerikkalaisina tuolloin vielä epävirallisiin MM-kisoihin 1889 Amsterdamissa, missä hän voitti kahden mailin kilpailussa kaikki muut matkat voittaneen venäläisen Aleksandr Panšinin  seitsemällä sekunnilla uudella maailmanennätysajalla 6.24,0, ja esti näin venäläistä voittamasta kautta aikain ensimmäistä maailmanmestaruutta, koska noihin aikoihin vaadittiin maailmanmestaruuteen voitto kaikilta matkoilta

Vuonna 1891 Donoghue voitti pikaluistelussa Alankomaiden mestaruuden ylivoimaisesti ja jatkoi ylivoimaansa kolme viikkoa myöhemmin Amsterdamin MM-kisoissa, missä hänestä tuli kautta aikain ensimmäinen pikaluistelun maailmanmestari voitettuaan kaikki kilpailumatkat.

Vuosina 1891 ja 1892 Donoghue voitti Yhdysvaltain mestaruudet ja 1892 myös Kanadan mestaruuden. Hän jatkoi uraansa vielä ammattilaisena.

## Aiheesta muualla
* Donoghue Skateresults.com -tietokannassa
Dire Straits (albumi)

**Dire Straits** on brittiläisen rockyhtye Dire Straitsin vuonna 1978 julkaistu debyyttialbumi.
## Kappaleet
*Kaikki kappaleet säveltänyt ja sanoittanut Mark Knopfler
# 
# 
# 
# 
# 
# 
# 
# 
# 

## Kokoonpano
*Mark Knopfler &ndash; laulu, soolokitara, rytmikitara 
*John Illsley &ndash; basso, taustalaulu
*David Knopfler &ndash; rytmikitara, taustalaulu 
*Pick Withers &ndash; rummut

## Arvostelut
*Allmusic () 

## Lähteet
Jaap Eden

**Jacob Johan "Jaap" Eden** (19. lokakuuta 1873 – 2. helmikuuta 1925) oli alankomaalainen ratapyöräilijä ja pikaluistelija.

Aikana jolloin Eden luisteli vaadittiin MM-kisoissa maailmanmestaruuteen neljästä kilpailumatkasta kolmen voitto. Eden voitti maailmanmestaruuden kolmesti: 1893 Amsterdamissa, 1895 Hamarissa ja 1896 Pietarissa.

Amsterdamin MM-kisoissa 1893 Eden voitti 500 metrin kilpailun ajalla 51,2, 1&nbsp;500 metrin kilpailun ajalla 2.48,2 sekä 5&nbsp;000 metrin kilpailun ajalla 9.59,0. Seuraavana vuonna Tukohlman MM-kisoissa hän oli nopein 10&nbsp;000 metrillä loppuajalla 19.12,4. Hamarin EM-kisoissa 1894 hän oli nopein 5&nbsp;000 metrillä ajalla 8.37,6. Hamarin MM-kisoissa 1895 hän voitti 1&nbsp;500 metrin kilpailun ajalla 2.25,4, 5&nbsp;000 metriä ajalla 8.41,0 ja 10&nbsp;000 metriä ajalla 17.56,0. Seuraavana vuonna Pietarin MM-kisoissa Eden voitti jokaisen matkan. 500 metrillä hänen voittoaikansa oli 50,2, 1&nbsp;500 metrillä 2.36,2, 5&nbsp;000 metrillä 9.03,2 ja 10&nbsp;000 metrillä 18.52,4.

Eden luisteli vuonna 1893 1&nbsp;500 metrin ensimmäisen maailmanennätyksen 2.35,0. Peder Østlund rikkoi sen jo samana vuonna, kun hän luisteli ajan 2.32,6. Eden sai ennätyksen takaisin omiin nimiinsä vuonna 1895, kun hän luisteli ajan 2.25,4. Aika rikkoi Østlundin ennätyksen 3,4 sekunnilla. Østlund sai jälleen rikottua ennätyksen kolme vuotta myöhemmin vuonna 1898. Vuonna 1894 Eden luisteli 5 000 metriä ensimmäistä kertaa alle yhdeksän minuutin, aikaan 8.37,6. Ennätys säilyi voimassa 17 vuotta ennen kuin Nikolai Strunnikov rikkoi sen vuonna 1911. Eden teki 1894 10&nbsp;000 metrillä uuden maailmanennätyksen 19.12,4. Hän paransi ennätystä seuraavana vuonna, kun hän luisteli myös ensimmäisenä ihmisenä 10 000 metriä alle 18 minuutin helmikuussa 1895 aikaan 17.56,0. Edellisessä parissa Peter Sinnerud ja Karenius Larsen-Stai olivat luistelleet ensimmäistä kertaa alle 19 minuutin aikaan 18.50,0. Ennätys pysyi voimassa viisi vuotta, kunnes Østlund rikkoi sen vuonna 1900.

Ratapyöräilyssä Eden voitti maailmanmestaruuden vuonna 1894 10 mailin kilpailussa ja 1895 eräajossa.

## Lähteet

## Aiheesta muualla
* Eden Skateresults.com -tietokannassa
AtheOS

**AtheOS** oli ilmainen Unix-tyylinen käyttöjärjestelmä x86-pohjaisille tietokoneille.  AtheOS:ia kutsuttiin aluksi nimellä AltOS, joka oli tarkoitettu olemaan AmigaOS-klooni, mutta myöhemmin suunnitelmat hylättiin. AtheOS:in kehitys on lopetettu, mutta siitä on syntynyt uusia projekteja, kuten esimerkiksi siihen perustuva Syllable.

## Historia
Käyttöjärjestelmää kehittänyt Kurt Skauen sai insipiraatiota ja ideoita muun muassa BeOS:stä ja AmigaOS:stä. Käyttöjärjestelmän kehitys alkoi vuonna 1996 ja päättyi vuonna 2002, jolloin projektista forkattiin Syllable.

AtheOS esiteltiin Usenetissä maaliskuussa 2000.  Vaikka se on lisensoitu avoimen lähdekoodin ohjelmistoksi, Skauen ei hyväksy koodilahjoituksia kuten monet muut. Hän lopetti sen kehittämisen ja nyt projektia pidetään kuolleena.  Vapaan lähdekoodin lisenssi GNU GPL on kuitenkin mahdollistanut AtheOS:iin perustuvan Syllablen kehittämisen aloittamisen.

Skauen käänsi KHTML:n AtheOSille mahdollistaakseen ABrowsen tekemisen.

AtheOS:n kotisivut pyörivät AtheOSille käännetyn Apache HTTP Serverin päällä.

## Ominaisuudet
* 64-bittinen journaloiva tiedostojärjestelmä: AtheOS File System
* tuki symmetriselle moniprosessoroinnille.
* tuki suurimmalta osin POSIX-standardille.
* irrottava moniajo
* C++-suuntautunut ohjelmointirajapinta

## Lähteet

## Aiheesta muualla
* https://os-projects.eu/atheos
* http://atheos.pyro-os.org
Jänhijoki

**Jänhijoki** on Jokioisten kunnan kylä. Se sijaitsee valtatien 2 läheisyydessä noin seitsemän kilometriä pohjoiseen Jokioisten kuntakeskuksesta, samannimisen joen pohjoisrannalla. Lähimmät muut kylät ovat Minkiön asema, joka kuuluu Kiipun kylään, Rehtijärvi joen eteläpuolella sekä Jänhijoen sisarkylä Latovainio. Jänhijoen kylien asukasluku oli vuoden 2000 tilastotietojen mukaan 1&nbsp;057. Kuumassa, joka on Jänhijoen kylän osa, sijaitsee yksi Jokioisten kouluista, Kuuman koulu. Jänhijoella on sijainnut myös Jänhijoen kansakoulu ja Terävän kansakoulu, jotka molemmat on lakkautettu jo vuosikymmeniä sitten.

Alueella on ollut asutusta jo tuhansia vuosia sitten. Kirjallisissa lähteissä Jänhijoen kylä mainitaan jo 1500-luvun alussa.
Ken Morrow

**Kenneth ”Ken” Morrow** (s. 17. lokakuuta 1956 Flint, Michigan) on entinen yhdysvaltalainen jääkiekkoilija ja olympiavoittaja. Pelipaikaltaan hän oli puolustaja.

Morrow aloitti jääkiekkouransa Bowling Greenin yliopiston joukkueessa, jossa hän pelasi kaudet 1975–1979. Vuonna 1978 hän osallistui jääkiekon MM-kilpailuihin Yhdysvaltojen maajoukkueessa. Hänet nimitettiin myös 1980 talviolympialaisiin osallistuneeseen joukkueeseen, joka voitti sensaatiomaisesti olympiakullan. Olympiaturnauksen jälkeen hän siirtyi heti NHL:ään New York Islandersiin. Kausi päättyi Stanley Cupin voittoon ja Morrowista tuli ensimmäinen pelaaja, joka voitti samana vuonna olympiakultaa sekä Stanley Cupin. Morrow pelasi Islandersissa aina vuoteen 1990 saakka, jona aikana hän saavutti Stanley Cupin voiton yhteensä neljä kertaa. Hän joutui lopettamaan pelaajauransa polvivammojen vuoksi samana vuonna.

Urheilu-uransa jälkeen Morrow toimi valmentajana IHL-liigassa, kunnes kaudella 1991–1992 palasi Islandersiin apuvalmentajaksi. Myöhemmin hän siirtyi joukkueen pelaajatarkkailun johtajaksi. Hänet on nimitetty Yhdysvaltojen Hockey Hall of Fameen vuonna 1995.

## Aiheesta muualla
* Morrow'n tilastot databasehockey.comissa 
* Morrow legendsofhockey.netissä
Linssiheijastus

**Linssiheijastus** on valo- ja videokuvauksessa esiintyvä ilmiö, joka ilmenee kuvassa peräkkäisinä, erivärisinä renkaina tai käytettävän objektiivin himmentimen aukon muotoisina monikulmioina. Ilmiö johtuu usein lasilinssin huonolaatuisesta pinnoitteesta, johon osuessaan osa valosta taittuu epäsuorasti eteenpäin seuraavalle linssille, mikä aiheuttaa vääristymän.

Linssiheijastuksia voi vähentää välttämällä kirkkaita valonlähteitä kuva-alalla ja käyttämällä vastavalosuojaa tai varjostamalla objektiivia kädellä.

## Tahallinen efekti
Linssiheijastus lisätään joskus keinotekoisesti valmistettuihin tai muokattuihin kuviin lisäämään "todellisuuden illuusion": esimerkiksi monissa avaruuteen sijoittuvissa elokuvissa ohikiitävän avaruusaluksen liikkuessa "kameran" ohi, läheisen tähden valo aiheuttaa "linssiheijastuksen" tuoden lisää realistisuutta kohtaukseen.

Hollywood-elokuvissa linssiheijastuksia vältettiin aina 1960-luvulle asti kehittämällä linsseihin yhä tehokkaampia pinnoitteita. Sitten uuden sukupolven elokuvantekijät kuten elokuvaaja Conrad L. Hall alkoivat käyttää linssiheijastusta dokumentaarisen ja aidon vaikutelman aikaansaamiseksi, eräänlaisena todisteena siitä että elokuva on kuvattu aidossa ympäristössä eikä tarkoin kontrolloidussa elokuvastudiovalossa. Samaan aikaan myös valokuvauksessa tapahtui samanlainen muutos, ja linssiheijastusta alettiin suosia myös lehti-, muoti- ja mainosvalokuvauksessa.

## Lähteet

## Aiheesta muualla

* Kuvakenno.fi – Linssiheijastus
Jack McCulloch

**John K. "Jack" McCulloch** (15. elokuuta 1872 – 1918) oli kanadalainen monipuolinen urheilija, joka parhaiten menestyi pikaluistelussa.

Vuonna 1897 pikaluistelun maailmanmestaruuskilpailut pidettiin Montrealissa ja tuolloin McCulloch voitti ensimmäisenä ja toistaiseksi ainoana kanadalaisena miehenä yleisluistelijoiden maailmanmestaruuden. Kisoissa McCulloch sijoittui 500 metrillä toiseksi norjalaisen Alfred Næssin takana, voitti 5 000 metriä ja luisteli 1 500 metrillä saman ajan Næssin kanssa. McCulloch voitti matkan uusinnan ajalla 2.40,8. 10 000 metriä McCulloch voitti selvällä erolla seuraaviin ajalla 20.02,4. 5 000 metrin luistelu sittemmin hylättiin, koska matka oli ollut kierroksen liian lyhyt. McCulloch voitti kuitenkin myös seuraavana päivänä järjestetyn uusintakilpailun ajalla 9.25,4. Vuosina 1893 ja 1897 McCulloch voitti Kanadan mestaruuden ja vuonna 1896 Yhdysvaltain mestaruuden. 

Luistelu-uransa ohella McCulloch pelasi jääkiekkoa Winnipeg Victorias -joukkueessa ja harrasti lisäksi pyöräilyä ja soutua.

## Lähteet

## Aiheesta muualla
* McCulloch Skateresults.com -tietokannassa
Lordi Killanin

**Michael Morris**, kolmas paroni Killanin (usein käytetty nimi **Lordi Killanin**), (30. heinäkuuta 1914 Lontoo – 25. huhtikuuta 1999 Dublin) oli irlantilainen journalisti ja  Kansainvälisen olympiakomitean kuudes puheenjohtaja. Killanin seurasi amerikkalaista Avery Brundagea Kansainvälisen olympiakomitean puheenjohtajana. 

Killanin syntyi Lontoossa. Hän kävi koulunsa kuulussa Eton Collegessa ja Sorbonnen yliopistossa Pariisissa. 1930-luvulla Killaninista tuli journalisti. Hän toimi Kiinan-Japanin sodassa vuonna 1938 sotajournalistina, siirtyi vapaaehtoisena Brittien kuninkaallisiin kiväärijoukkoihin, osallistui Normandian maihinnousuun majurina ja sai MBE-arvon.

Vuonna 1950 Killaninista tuli Irlannin olympiakomitean puheenjohtaja. Hänestä tuli Kansainvälisen olympiakomitean varapuheenjohtaja vuonna 1968 ja puheenjohtaja vuonna 1972. Hänestä tuli puheenjohtaja kesken Münchenin kesäolympialaisia, pari päivää ennen Münchenin verilöylyä. 

Puheenjohtajakautensa aikana Killaninilla oli elämänsä suurin työkokemus, joka oli USA:n boikotti vuoden 1980 kesäolympialaisissa. 

Killanin erosi Kansainvälisestä olympiakomiteasta Moskovan kisojen jälkeen vuonna 1980. Killanin tilalle Kansainvälisen olympiakomitean puheenjohtajaksi valittiin espanjalainen Juan Antonio Samaranch.

Killanin oli erittäin suosittu Irlannissa, häntä pyydettiin jopa maan presidentiksi. Hän kuoli Dublinin-kodissaan 84-vuotiaana, ja hänet on haudattu Galwayhin.

## Lähteet
Curling talviolympialaisissa 2002

**Curling vuoden 2002 talviolympialaisissa** pelattiin 11. helmikuuta ja 18. helmikuuta välisenä aikana Ogdenissa, Utahissa.

## Miehet

### Mitalistit

### Alkuerät
Tähdellä (*) merkityissä peleissä pelattiin yhdestoista pää.

### Välierät

### Pronssiottelu

### Loppuottelu

## Naiset

### Mitalistit

### Alkuerät

Iso-Britannia &mdash; Saksa (9-5) ja Iso-Britannia &mdash; Ruotsi (6-4) pelattiin varsinaisten alkuerien jälkeen tasatilanteen ratkaisemiseksi. Kahdella tähdellä merkityssä Sveitsi &mdash; Venäjä -pelissä pelattiin kaksitoista päätä.

### Välierät

### Pronssiottelu

### Loppuottelu
Aate Laukkanen

**Aate Laukkanen** (s.1952) on punkaharjulainen pontikkatehtailija.

Laukkanen valmistaa Piojärven kylässä salaisen reseptin mukaan käytettyä ja tiputettua *Kiteen Kirkasta* sekä Primalcon raaka-aineista valmistettavia *Karjalan Kirkasta* ja *Lapin Lumoa*. Kiteen Kirkas valmistetaan perinteisen tavan mukaan rukiista tislaamalla ilman sokeria. Hän on kohdannut myös vastoinkäymisiä, sillä erään kerran pontikkapannu räjähti varaventtiilin mentyä epäkuntoon ja Laukkanen sai vakavia palovammoja joka puolelle kehoaan.

Alko on keskittämässä tuotantoa suuremmille tuottajille ja Laukkasen yrityksen tilanne on hankaloitunut. Laukkanen pyrki vuosien ajan järjestämään etanolitehdasta Punkaharjun Väärämäkeen tai muualle Savonlinnan alueelle. Hanke kaatui kuitenkin ELY-keskuksen vastustukseen, myös Savonlinnan kaupunginjohtaja vastusti hanketta. Myöhemmin Laukkanen perusti Suomen Bioetanoli Oy nimisen yrityksen, joka tulee olemaan bioetanolitehdas Kouvolan entisen Myllykosken paperitehtaan tiloissa. Tehtaan toiminnan on määrä käynnistyä vuonna 2017.

Tammikuussa 2015 Laukkanen kertoi etsivänsä pontikkatehtaalleen jatkajaa eläkkeelle jäämisen vuoksi, mutta jatkavansa työtä Suomen Bioetanoli Oy:n parissa.

## Lähteet
Stand and Sing of Zambia, Proud and Free

**Stand and Sing of Zambia, Proud and Free** (”Nouse ja laula Sambiasta, ylpeänä ja vapaana”) tai bembaksi  ”Lumbanyeni Zambia” on Sambian kansallislaulu. Laulun sävel on eteläafrikkalaisen, xhosa-heimoon kuuluneen pastori Enoch Sontongan vuonna 1897 laatimasta virrestä ”Nkosi Sikelel' iAfrika” (”Jumala siunatkoon Afrikkaa”), joka on suosittu vapauslaulu kautta mustan Afrikan. Sontongan sävellys on nykyään kansallislaulu myös Tansaniassa, samoin se muodostaa osan Etelä-Afrikan kansallislaulusta. Vuonna 2005 Sambian naisasialiikkeen jäsenet ehdottivat, että laulun sanoissa esiintyvä kohta ”free men” () muutettaisiin sukupuolineutraalimmaksi, mutta muutosehdotus hylättiin perinteisen näkemyksen mukaan kyseisen kohdan sisältävän myös naisten vaikutuksen. 

Englantilaiset sanat

:Stand and sing of Zambia, proud and free,
:Land of work and joy in unity,
:Victors in the struggle for the right,
:We have won freedom's fight.
:All one, strong and free.

:Africa is our own motherland,
:Fashion'd with and blessed by God's good hand,
:Let us all her people join as one,
:Brothers under the sun.
:All one, strong and free.

:One land and one nation is our cry,
:Dignity and peace 'neath Zambia's sky,
:Like our noble eagle in its flight,
:Zambia, praise to thee.
:All one, strong and free.

Kuoro (vain kolmannen säkeistön jälkeen)

:Praise be to God.
:Praise be, praise be, praise be,
:Bless our great nation,
:Zambia, Zambia, Zambia.
:Free men we stand
:Under the flag of our land.
:Zambia, praise to thee!
:All one, strong and free.

Bembankieliset sanat

:Lumbanyeni Zambia, no kwanga,
:Ne cilumba twange tuumfwane,
:Mpalume sha bulwi twa cine,
:Twaliilubula.
:Twikatane bonse.

:Bonse tuli bana ba Africa,
:Uwasenaminwa na Lesa,
:Nomba bonse twendele pamo,
:Twaliilubula.
:Twikatane bonse.

:Fwe lukuta lwa Zambia lonse,
:Twikatane tubyo mutende,
:Pamo nga lubambe mu mulu,
:Lumbanyeni Zambia.
:Twikatane bonse.

Kuoro (vain kolmannen säkeistön jälkeen)

:Lumbanyeni,
:Lesa, Lesa, wesu,
:Apale calo,
:Zambia, Zambia, Zambia.
:Fwe bantungwa
:Mu luunga lwa calo.
:Lumbanyeni Zambia.
:Twikatane bonse.

## Lähteet
Tallit

**Tallit** () on vaate, jota juutalaiset käyttävät rukoillessaan. Se on suorakaiteen muotoinen ja koristeltu tupsuin.

## Käyttö
Tallit puetaan yleensä harteille, mutta jotkut pukevat sen päänsä päälle Jumalan läsnäoloa kunnioittaakseen.

Perinteisesti vain miehiltä on edellytetty tallitin käyttämistä. Nykyisin sitä ovat alkaneet käyttää myös joidenkin tasa-arvoisten seurakuntien naiset. Toisaalta jotkut reformijuutalaiset miehet eivät enää aina pue tallitia rukoillessaan.

Ortodoksijuutalaisissa seurakunnissa vain naimisissa olevat miehet käyttävät tallitia. Saksalaisissa ja sefardiortodoksisissa seurakunnissa kaikki *[[bar mitsva]]n* käyneet pojat käyttävät sitä. Uskovaiset juutalaismiehet pitävät usein pienempää tallitia (*tallit qatan*) paitojensa alla muistaakseen Jumalan käskyt koko ajan.

Kun tallit puetaan ylle, lausutaan erityinen siunaus. Rukous on usein kirjailtu tallitin yläosassa olevaan nauhaan (*atarah*).

Juutalainen haudataan perinteisesti tallitiin kiedottuna. Tällöin tupsut on leikattu pois. Sefardit ja jotkin muutkin juutalaisyhteisöt käyttävät talliteja häissä *chuppah*-katoksena.

## Tupsut ja koristeet

Tallitissa on tupsuja (*tzitzit*), jotta rukoilija muistaisi käskyt. Niiden käyttö perustuu Tooran käskyihin.
* *"Puhu israelilaisille ja sano heille, että heidän on sukupolvesta sukupolveen tehtävä itsellensä tupsut viittojensa kulmiin ja sidottava kulmien tupsuihin punasininen lanka. Ne tupsut olkoon teillä, että te, kun ne näette, muistaisitte kaikki Herran käskyt...* (4.Moos.15:38-39) 
* *Tee itsellesi tupsut viittasi neljään kulmaan, johon verhoudut.* (5.Moos.22:12).

Raamatussa määrätään, että tallitin tupsuissa on oltava sininen nauha. Jotkut hasidit lisäävätkin yhä sinisen nauhan, mutta useimmat ortodoksit eivät sitä käytä, koska sinisen värin valmistustapa on epäselvä. Tallitissa on lisäksi usein koristeraitoja lähellä päitä. Raidat ja sininen väri innoittivat sionistien lippua, jonka pohjalta Israelin lippu suunniteltiin.

## Lähteet

## Aiheesta muualla

* lubavitch.fi: Tzitzit
Ladonia

**Ladonia** on mikrovaltio Etelä-Ruotsissa Skånessa. Valtion perusti taiteilija Lars Vilks vastalauseena hänen ja paikallisviranomaisten kiistoissa kivistä ja puusta tehdyistä kolmesta taideteoksesta. Suomen suojelupoliisin suojeluksessa ja nimellä *Lauri Vilkas* esiintyen Vilks rakensi kesällä 2010 Iissä kesällä pidettyyn Art Ii -biennaaliin laudasta teoksen, joka kuuluu käsitetaiteen piiriin ja kuuluu Ladonia-projektiin. Vilksin suojelu ei perustunut valtioprojektiin vaan siihen, että häntä oli uhkailtu Muhammed-pilakuvien takia.

Vilks rakensi Vuonna 1980 taideteokset *Nimis* ja *Arx*, jotka sijaitsevat hankalan taipaleen päässä luonnonsuojelualueella. Paikallisviranomaiset totesivat Vilksin teosten olevan rakennuksia, ja ne määrättiin tuhottaviksi. Vilksin tappioon päättyneen pitkän oikeustaistelun seurauksena Vilks julisti alueen vuonna 1996 Ladonia-nimiseksi itsenäiseksi valtioksi. Kuningatar on Carolyn, presidentti on Christopher Matheoss ja varapuheenjohtaja on everstiluutnantti Hänen Maineikas korkeutensa Osborne Wrigley-Pimley-McKerr III, kreivi Wrigley Hale.

Ladonia julisti 2003 sodan Yhdysvaltoja, Ruotsia ja San Marinoa vastaan. Mikään maa ei ole tunnustanut Ladonian itsenäisyyttä. Ladonia on ilmoittanut virallisessa sanomalehdessään, että se aikoo valloittaa Euroopan.

## Lähteet

## Aiheesta muualla

* Virallinen sivu 
* BBC: Pakistanis' 'new life' in imaginary country
Anette Norberg

**Anette Charlotte Norberg** (s. 12. marraskuuta 1966 Härnösand, Ruotsi) on ruotsalainen curlingpelaaja. Hän toimii Ruotsin naisten maajoukkueen kapteenina.

Norbergin on voittanut kuusi Euroopan-mestaruutta (1988, 2001, 2002, 2003, 2004 ja 2006) ja kaksi maailmanmestaruutta (2005 ja 2006). MM-kisoista hänen joukkueensa on lisäksi saavuttanut hopeaa vuonna 2001 ja pronssia vuosina 1988, 1989, 1991 ja 2003. Torinossa 2006 ja Vancouverissa 2010 Norbergin joukkue voitti olympiakultaa. Lukuun ottamatta 1988 EM-kisoja, joissa Norberg pelasi kolmosheittäjänä, on hän toiminut kapteenina.

Norbergin nykyiset joukkuetoverit ovat Eva Lund (kolmonen), Cathrine Lindahl (kakkonen), Anna Le Moine (ykkönen) ja Ulrika Bergman (varanainen). Norberg on naimisissa. Hän on joukkuetoverinsa Cathrine Lindahlin sisko.

## Lähteet

## Aiheesta muualla

* Norberg Ruotsin olympiakomitean sivuilla
Eva Lund

**Eva Lund** (s. 1. toukokuuta 1971 Tukholma, Ruotsi) on ruotsalainen curlingpelaaja. 

Lund pelaa Anette Norbergin joukkueen, joka on myös maajoukkue, kolmosheittäjänä. Hän on voittanut MM-kisoista kahdesti kultaa (2005 ja 2006), hopeaa (2001) ja pronssia (2003). EM-kisoista hän on saavuttanut kultaa vuosina 2001, 2003, 2004 ja 2005 sekä varanaisena 1993. Torinossa 2006 ja Vancouverissa 2010 hän voitti olympiakultaa.

Lund on 170 senttimetriä pitkä ja painaa 66 kilogrammaa. Hän harrastaa luontoa, golfia ja muuta urheilua.

## Aiheesta muualla
* Lund Ruotsin olympiakomitean sivuilla
Leo Linkovesi

**Leo Ensio Linkovesi** (8. huhtikuuta 1947 Helsinki – 7. marraskuuta 2006 Kerava) oli suomalainen pikaluistelija, joka oli erikoistunut pikamatkoille.

Linkovesi osallistui vuonna 1970 Yhdysvalloissa järjestettyihin ensimmäisiin epävirallisiin sprintterien MM-kilpailuihin, minkä jälkeen päätti keskittyä yleisluistelun sijasta ainoastaan sprinttimatkoihin ja tähdätä täysipainoisesti Sapporon olympialaisiin.

Davosissa 8. tammikuuta 1972 Linkovesi luisteli ensimmäisenä ihmisenä 500 metriä 38 sekuntiin (tasan 38,0). Hän lähti ennakkosuosikkina samana talvena pidettyihin Sapporon olympialaisiin mutta jäi siellä 500 metrillä kuudenneksi, minkä lisäksi hän sijoittui 1&nbsp;500 metrillä 34:nneksi. Olympialaisten jälkeen hän voitti Ruotsin Eskilstunassa sprintterien maailmanmestaruuden oltuaan kummallakin 500 metrin matkalla nopein sekä sijoituttuaan 1&nbsp;000 metrillä 15:nneksi ja 16:nneksi.

Vuoden 1972 jälkeen Linkovesi siirtyi ammattilaistalliin, joka teki konkurssin kahden toimintavuoden jälkeen. Tallin MM-kilpailuissa hän saavutti hopeaa vuonna 1973 sekä EM-kilpailuissa pronssia vuonna 1974.
__NOTOC__
## Henkilökohtaiset ennätykset
* 500 metriä: 38,0 (Davos, 8. tammikuuta 1972) 
* 1&nbsp;000 metriä: 1.19,3 (Davos, 7. tammikuuta 1972) 
* 1&nbsp;500 metriä: 2.10,3 
* 3&nbsp;000 metriä: 4.51,7 
* 5&nbsp;000 metriä: 8.34,7 
* 10&nbsp;000 metriä: 17.54,5 

## Lähteet

## Aiheesta muualla
* Leo Linkoveden muistokirjoitus ''Helsingin Sanomissa''.
Valeri Muratov

**Valeri Aleksandrovitš Muratov** (s. 1. toukokuuta 1946, Kolomna) on pikaluistelija, joka urallaan edusti Neuvostoliittoa. Erityisesti Muratov oli erikoistunut sprinttimatkoille.

Vuonna 1970 Muratov voitti West Allisissa pidetyissä, tuolloin vielä epävirallisissa sprintterien MM-kisoissa, kultaa. Toisen kultamitalin hän voitti vuonna 1973. Lisäksi hän saavutti hopeaa vuonna 1972 ja pronssia 1975.

1972 Sapporon olympialaisista Muratov saavutti 500 metriltä hopeaa. 1976 Innsbruckissa hän oli 500 metrillä hopealla ja 1 500 metrillä pronssilla.

Uransa aikana Muratov luisteli kaikkiaan seitsemän maailmanennätystä, kaikki Medeossa.

## Henkilökohtaiset ennätykset
*500 m: 37,22	28. maaliskuuta 1975,	Medeo	
*1 000 m: 1.15,81	25. maaliskuuta 1975,	Medeo	
*1 500 m: 1.59,9	16. joulukuuta 1977,	Medeo
Aarno Arvela

**Aarno Jorma Arvela** (26. maaliskuuta 1946 Helsinki – 21. syyskuuta 2011 Espoo) oli suomalainen asianajaja.

## Elämäkerta

Arvela valmistui oikeustieteen kandidaatiksi Helsingin yliopistosta vuonna 1974, ja ura henkirikosten tekijöiden lakimiehenä pääsi vauhtiin, kun oppi-isä Martti Pöyhönen kuoli yllättäen ja Arvela löydettiin puolustajaksi. Arvelalla oli oma lakiasiaintoimisto Helsingissä vuosina 1974–1977. Hänet hyväksyttiin Suomen Asianajajaliiton jäseneksi vuonna 1977, ja sen jälkeen hän oli osakkaana Arvela & Perovuo Ky:ssä ja vuodesta 2002 alkaen Asianajotoimisto Aarno Arvela Ky:ssä Espoossa.

Arvela hoiti monia luottamustehtäviä Suomen Asianajajaliitossa vuodesta 1980 alkaen. Hän toimi silloisen kurinpitolautakunnan jäsenenä vuodesta 1995 alkaen ja valvontalautakunnan puheenjohtajana vuodet 2004–2010. Hänellä oli merkittävä osuus asianajajien tapaohjeiden uudistamisessa. Arvela opetti pitkään asianajo-oikeutta Helsingin yliopistossa, ja hän oli arvostettu kouluttaja, jota kuulivat niin poliisit, syyttäjät kuin tuomaritkin.

Arvela edusti Suomen Asianajajaliittoa useissa työryhmissä. Hän oli 1990-luvun alussa jäsenenä oikeusministeriön toimikunnassa, joka valmisteli säännökset uudistetusta rikosprosessista.

Arvela vihittiin Helsingin yliopistossa oikeustieteen kunniatohtoriksi toukokuussa 2010 ansioistaan alan eettisen keskustelun ylläpitäjänä ja kehittäjänä. Hän kuului vapaamuurareihin.

Arvela puolusti muun muassa entistä pääministeri Anneli Jäätteenmäkeä niin sanotussa Irak-oikeudenkäynnissä, edusti valtiota Alpo Rusin aiheettomassa vakoilujutussa, puolusti HIV:n tartuttamisesta syytettyä Steven Thomasia, edusti Steen Christenseniä poliisien ampumisjutussa
sekä Marko Purasta, jota syytettiin 91-vuotiaan sysmäläisen Lauri Stålhammarin surmasta 12 vuotta teon jälkeen. Hän avusti yhtä syytettyä Kampin autopommijutussa.

Arvela oli naimisissa VTM Liisa Marjatta Pikkola-Arvelan kanssa. Heillä oli kaksi lasta. Aarno Arvelan harrastuksiin kuului Irlanti, josta hän kiinnostui James Joycen ja Samuel Beckettin kirjojen kautta.

Aarno Arvela menehtyi vaikeaan sairauteen 21. syyskuuta 2011.

## Lähteet

## Aiheesta muualla
* Aarno Arvelan muistokirjoitus Helsingin Sanomissa
Guy Ritchie

**Guy Stuart Ritchie** (s. 10. syyskuuta 1968 Hatfield, Hertfordshire, Englanti) on englantilainen elokuvaohjaaja. Hänen elokuvilleen ominaista on piikikäs dialogi, epätavallinen rakenne ja värikkäät hahmot. Hän aloitti uransa Lontoon alamaailmaan sijoittuvilla rikoselokuvilla, minkä jälkeen hänen tuotantonsa on ollut monipuolista.

## Ura
Ritchie lopetti koulunkäynnin 16-vuotiaana lukihäiriönsä takia, mutta tarinoista kiinnostuneena hän aloitti työn elokuvataiteen parissa. Hän ohjasi lyhytelokuvan *The Hard Case* vuonna 1995. Se oli omintakeinen, pienen budjetin rikoselokuva, jonka saaman suosion myötä Matthew Vaughn päätti tuottaa Ritchien kokopitkän elokuvan. Vuonna 1998 ilmestyi rikoskomedia *[[Puuta, heinää ja muutama vesiperä]]*, joka palkittiin Bafta-palkinnolla. Sitä seurasi samantyylinen *[[Snatch – hävyttömät]]* vuonna 2000. Elokuvat menestyivät kaupallisesti ja aloittivat Ritchien pitkäkestoisen yhteistyön näyttelijä Jason Stathamin kanssa.

Ritchien seuraavat elokuvat, *[[Haaksirikkoutuneet]]* (2002), *[[Revolver (elokuva)|Revolver]]* (2005) ja *[[RocknRolla]]* (2008), saivat vaimean vastaanoton. Vuoden 2009 *[[Sherlock Holmes (elokuva)|Sherlock Holmes]]* sen sijaan oli lippukassamenestys. Se sai jatko-osan *[[Sherlock Holmes: A Game of Shadows]]* muutama vuosi myöhemmin.

Sittemmin Ritchie on ohjannut muun muassa Disneyn vuoden 1992 Aladdiniin perustuvan näytellyn elokuvamusikaalin, jonka pääosia esittivät Mena Massoud, Naomi Scott ja Will Smith. Elokuva sai ensi-iltansa vuonna 2019.

## Yksityiselämä
Richie oli naimisissa yhdysvaltalaisen poplaulajan Madonnan kanssa 2000–2008. Suhteensa aikana he saivat pojan ja myös adoptoivat lapsen. He tekivät lisäksi yhteistyötä urillaan.

Heinäkuussa 2015 Ritchie avioitui usean vuoden seurustelun jälkeen mallikaunotar Jacqui Ainsleyn kanssa. Heillä on kolme yhteistä lasta.

## Filmografia

* *The Hard Case* (1995)
* *[[Puuta, heinää ja muutama vesiperä]]* (1998)
* *[[Snatch – hävyttömät]]* (2000)
* *What It Feels Like for a Girl* (musiikkivideo 2001)
* *[[Haaksirikkoutuneet]]* (2002)
* *[[Revolver (elokuva)|Revolver]]* (2005)
* *[[RocknRolla]]* (2008)
* *[[Sherlock Holmes (elokuva)|Sherlock Holmes]]* (2009)
* *[[Sherlock Holmes: A Game of Shadows]]* (2011)
* *[[Koodinimi U.N.C.L.E.]]* (2015)
* *[[King Arthur: Legend of the Sword]]* (2017)
* *[[Aladdin (vuoden 2019 elokuva)|Aladdin]]* (2019)
* *[[The Gentlemen]]* (2019)
* *[[Wrath of Man]]* (2021)
* *[[Operation Fortune: Ruse de Guerre]]* (2023)
* *[[The Covenant (vuoden 2023 elokuva)|The Covenant]]* (2023)
* *[[The Ministry of Ungentlemanly Warfare]]* (2024)

## Lähteet

## Aiheesta muualla

*
Taikina

**Taikina** on sekoitettu massa, josta paistetaan esimerkiksi leivonnaisia ja murekkeita. Taikinan mahdollisia ainesosia ovat jauhot, vesi, maito tai muu neste, kananmuna, rasva, juusto ja jauheliha.

Leivonnaistaikina nostatetaan yleensä ennen paistoa leivinhiivalla, hapanjuurella, leivinjauheella tai ruokasoodalla.

Taikinalla on useita käyttötarkoituksia, joista merkittävin on leivän tekeminen. Leivän tekemiseksi raaka-aineet (hiiva, jauhot ja vesi) sekoitetaan yhteen ja niitä vaivataan (sekoitetaan), kunnes muodostuu taikina. Ennen leipomuksen paistamista taikinan annetaan paisua eli *kohota*. Yleensä taikina myös maustetaan.

Eri käyttötarkoituksiin, kuten pullalle ja muille konditoriatuotteille sekä pastalle, on omanlaisensa reseptit.

Taikinaa voidaan käyttää myös kalastuksessa houkuttimena ja syöttinä.

## Katso myös
* Taikinajuuri

## Lähteet

## Aiheesta muualla
Madagaskar talviolympialaisissa 2006

**[[Talviolympialaiset 2006|XX talviolympialaisissa]]** Italian Torinossa 10. helmikuuta – 26. helmikuuta vuonna 2006 **[[Madagaskar]]ia** edusti yksi urheilija, alppihiihtäjä Mathieu Razanakolona.

Razakolona osallistui Kansainväliseltä hiihtoliitolta FIS:ltä saamansa villin kortin turvin supersuurpujotteluun ja pujotteluun. Supersuurpujottelussa hänen sijoituksensa oli 39. ja pujottelussa hän keskeytti.

## Lähteet

## Aiheesta muualla
* Yahoo! Sports – Madagascar
Jens Salumäe

**Jens Salumäe** (s. 15. maaliskuuta 1981 Tallinna, Eestin SNT, Neuvostoliitto) on virolainen entinen yhdistetyn urheilija ja mäkihyppääjä.

Yhdistetyssä Salumäe oli parhaimmillaan 17. sijalla 2001 Lahden MM-kilpailujen sprinttikilpailussa. Yhdistetyn kilpailijana Salumäe kävi aikuisten tasolla kaikkiaan kahdet olympialaiset ja kahdet MM-kisat. Maailmancupissa hän sijoittui parhaimmillaan 15:nneksi Liberecissä tammikuussa 2002.

Mäkihyppyyn Salumäe ryhtyi keskittymään täysipainoisesti vuoden 2002 tietämillä kilpailtuaan 2002 Salt Lake Cityn olympialaisissa vielä yhdistetyssä. Mäkihypyn maailmancupissa hän pääsi yhteensä kuudessa kilpailussa maailmancupin pisteille, parhaana sijoituksenaan 21. sija 29. marraskuuta 2003 Kuusamosta. Torinon olympialaisissa 2006 Salumäe sijoittui suurmäessä 23:nneksi.

Seuratasolla Salumäe edusti mäkihypyssä Puijon Hiihtoseuraa. Häntä valmensi Pasi Huttunen.

## Lähteet
Immo Kuutsa

**Immo Kuutsa** (4. joulukuuta 1937 Ruskeala – 26. huhtikuuta 2025 Iisalmi) oli suomalainen hiihtovalmentaja. Hän toimi parin vuosikymmenen ajan Suomen maastohiihdon maajoukkueen päävalmentajana ja ampumahiihdon lajipäällikkönä 1970- ja 1980-luvuilla. Kuutsan valmentaja-aikoina Suomen hiihto ylsi historiansa menestyksekkäimpiin suorituksiin muun muassa Helena Takalon, Juha Miedon ja Marja-Liisa Kirvesniemen myötä. 

Kuutsa valittiin vuoden valmentajaksi vuonna 1978. Eläkepäivillään Kuutsa esitti silloin tällöin julkisuudessa omia näkemyksiään hiihdosta, varsinkin suomalaisen hiihdon nykytilasta. 

1980-luvulla ennen hiihtotapojen eriytymistä perinteiseen ja luisteluhiihtoon Immo Kuutsa oli sitä mieltä, että luisteluhiihto pitäisi kieltää.

Presidentti Tarja Halonen myönsi Kuutsalle liikuntaneuvoksen arvonimen 30. marraskuuta 2007. Opetus- ja kulttuuriministeriö myönsi Kuutsalle Pro Urheilu -mitalin vuonna 2015.

## Lähteet
Mathias Fredriksson

**Mathias Fredriksson** (s. 11. helmikuuta 1973) on ruotsalainen entinen maastohiihtäjä. 

Fredriksson voitti maastohiihdon maailmancupin kokonaiskilpailun kaudella 2002–2003. Lahden MM-hiihdoissa 2001 hän saavutti hopeaa 15 kilometrin perinteisen hiihtotavan kilpailussa sekä viestissä. Viestihiihdon pronssia hän sai Val di Fiemmen 2003 MM-hiihdoissa, Torinon 2006 talviolympialaisissa ja Sapporon 2007 MM-hiihdoissa.

Mathias Fredrikssonin veli Thobias Fredriksson on myös menestynyt hiihtäjänä. Fredriksson lopetti kauteen 2011-2012.

## Aiheesta muualla
* Virallinen sivu 
*
Björn Kircheisen

**Björn Kircheisen** (s. 6. elokuuta 1983 Erlabrunn, Itä-Saksa) on saksalainen uransa lopettanut yhdistetyn urheilija.

## Ura
Vuosina 2001–2003 Kircheisen voitti kaikkiaan kuusi nuorten MM-kultaa. Salt Lake Cityn olympialaisissa 2002 hän saavutti joukkuekilpailusta hopeaa, oli normaalikilpailussa viides ja sprintissä yhdeksäs. Val di Fiemmen MM-hiihdoissa 2003 hän kuului jälleen Saksan hopeajoukkueeseen sijoittuen lisäksi normaalikilpailussa seitsemänneksi. Oberstdorfin MM-hiihdoissa 2005 Kircheisen saavutti hopeaa sekä joukkuekilpailusta että henkilökohtaisesta normaalikilpailusta. Sprinttikisassa hän oli neljäs.

Torinon olympialaisten 2006 joukkuekilpailusta Kircheisen saavutti uransa viidennen arvokisojen hopeamitalin. Lisäksi hän sijoittui seitsemänneksi molemmissa henkilökohtaisissa kilpailuissa. Vuonna 2007 Sapporon MM-hiihdoissa Kircheisen oli sprintissä pronssilla, normaalikilpailussa seitsemäs ja joukkuekilpailussa jälleen Saksan joukkueen mukana toinen. Liberecin MM-kilpailuissa 2009 hän sai joukkuekilpailussa sekä suurmäen Gundersen-kilpailussa hopeaa. Vancouverin olympialaisissa 2010 Kircheisen sijoittui joukkuekilpailussa pronssille, suurmäen kilpailussa 20:nneksi ja normaalimäen kilpailussa 22:nneksi. Oslon MM-kilpailuissa 2011 hän oli normaalimäen kilpailussa 28:s ja voitti hopeaa Saksan normaalimäen ja suurmäen joukkueessa. Val di Fiemmen MM-kilpailuissa 2013 Kircheisen voitti pronssia normaalimäen kilpailussa ja oli suurmäessä 14:s. Sotšin olympialaisissa 2014 hän voitti joukkuekilpailussa hopeaa ja oli suurmäen Gundersen-kilpailussa neljäs. Lahden MM-kilpailuissa 2017 hän sai kultaa joukkuekilpailussa ja pronssia normaalimäen Gundersen-kilpailussa.

Yhdistetyn maailmancupissa Kircheisen saavutti ensimmäisen palkintosijansa oltuaan toinen normaalikilpailussa Kuopiossa 23. marraskuuta 2001. Ensimmäisen voittonsa hän sai Trondheimin sprinttikisassa 6. joulukuuta 2002. Hän on urallaan voittanut 17 osakilpailua ja ollut 45 kertaa palkintokorokkeella (13.3.2017 mennessä). Kokonaiskilpailussa hänen paras sijoituksensa on kolmas kausilta 2002—2003 ja 2005—2006.

Kircheisen päätti urheilu-uransa keväällä 2018.

## Lähteet

* 

### Viitteet
FXP

**FXP** eli **File eXchange Protocol** on tiedonsiirtotapa, joka käyttää FTP-protokollaa siirrettäessä dataa palvelimelta palvelimelle ilman että siirtoyhteys välissä kulkee asiakasohjelman läpi. FXP-istunnossa asiakasohjelma huolehtii normaalista FTP-kontrolliyhteydestä kahden palvelimen kesken ja toteuttaa näiden välisen FXP-siirtoyhteyden. FXP-siirron etuna on se, ettei suuria määriä dataa tarvitse ensin siirtää hitaan yhteyden takana olevalle asiakkaalle ja peilata sen jälkeen sama data toiselle palvelimelle, vaan siirtoyhteys voidaan toteuttaa nopeasti ja kustannustehokkaasti kahden nopean palvelimen kesken.

Kehittyneet FTP-palvelinohjelmistot osaavat muodostaa salatun siirtoyhteyden keskenään käyttäen SSL- tai TLS-salausta. 

## Riskit

FXP-siirron mahdollistaminen palvelimessa voi tehdä sen haavoittuvaksi FTP bounce -hyökkäykselle. FXP-ominaisuus on oletuksena otettu pois päältä useissa FTP-palvelinohjelmistoissa.

## Standardointi

FXP on määritelty FTP-protokollan RFC-dokumentissa ().

## Katso myös

*FTP (File Transfer Protocol)
*SCP (Secure CoPy)
*TFTP (Trivial File Transfer Protocol)
*SFTP (SSH file transfer protocol)
*FTPS (FTP/SSL)
Mathieu Razanakolona

**Mathieu Razanakolona** (s. 2. elokuuta 1986) on Kanadassa asuva alppihiihtäjä, jonka isä on malagassi ja äiti kanadanranskalainen. Hän edustaa isänsä kotimaata Madagaskaria.

Razanakolona on keskittynyt niin sanottuihin tekniikkalajeihin eli pujotteluun ja suurpujotteluun. Maailmancupissa hän debytoi tammikuussa 2006 Itävallan Schladmingissa ilman mainittavampaa menestystä. Hän sai kansainväliseltä hiihtoliitolta villin kortin 2006 Torinon olympialaisiin, missä hän oli Madagaskarin ainoa edustaja. Paras olympiasijoitus oli suurpujottelun 39. sija.

## Lähteet

## Aiheesta muualla
*
Jakso

**Jakso** voi tarkoittaa:

* ajanjaksoa, katso periodi
* jaksollisen järjestelmän vaakariviä, katso jakso (jaksollinen järjestelmä)
* televisiosarjan osaa
* jaksollisen funktion jaksoa
Uusi tietosanakirja

**Uusi tietosanakirja** tarkoittaa seuraavia teoksia:

* Uusi tietosanakirja, vuosina 1929 ja 1932 julkaistu Väinö Hämeen-Anttilan toimittama kaksiosainen  tietosanakirja
* Uusi tietosanakirja, vuosina 1960–1972 julkaistu 26-osainen suomenkielinen tietosanakirja.
Albin Viggen

**Albin Viggen** on Per Brohällin retkikäyttöön suunnittelema perhepursi. Retkikäytössä paras henkilömäärä on 2-3 henkilöä, mutta veneessä voi yöpyä jopa 4 henkilöä. Venettä pystyy purjehtimaan yksin tai jopa 4 hengen miehistöllä. Vene esiteltiin 1960-luvun puolivälissä ja niitä valmistettiin noin 1 350 kappaletta. Aluksi Viggeniä tehtiin Karlskrona-veistämöllä (Karlskrona-Viggen), mutta 1971 tuotanto siirtyi Albin Marinelle, valmistettiin vuoteen 1978 asti.

## Tekniset tiedot

## Sisustus
Veneessä vasemmalla puolella, heti kulkuaukon vieressä sijaitsee keitin ja tiskiallas. Salongissa on kaksi pitkittäistä istuinta, jotka toimivat myös pistopunkkina. Keulassa on V-vuode.

## Lähteet
http://www.viggen.urli.net
The Lord of the Rings: The Battle for Middle-earth II

**The Lord of the Rings: The Battle for Middle-earth II** (lyhennettynä **BFMEII**) on EA Los Angelesin kehittämä ja EA Gamesin vuonna  julkaisema reaaliaikainen strategiapeli. 

Pelille on ilmestynyt lisäosa *[[The Lord of the Rings: The Battle for Middle-earth II - The Rise of the Witch-king]]*.

## Pelaaminen
Pelissä hyvän ja pahan puolet ovat jaettu rotuihin:
*Ihmiset (*Men of the West*)
*Haltiat (*Elves*)
*Kääpiöt (*Dwarves*)
*Rautapiha (*Isengard*)
*Mordor
*Sumuvuorten örkit/hiidet (*Goblins*)

## Vastaanotto
IGN on antanut pelille arvosanaksi 9.0/10 arvostelussaan.

## Lähteet

## Aiheesta muualla
*
Denis Lawson

**Denis Lawson** (s. 27. syyskuuta 1947 Crieff, Skotlanti) on elokuvissa ja televisiosarjoissa esiintynyt skotlantilainen näyttelijä. Hän on näytellyt muun muassa Wedge Antillesin roolissa alkuperäisessä *[[Tähtien sota]]* -trilogiassa. Hänen sisarenpoikansa on näyttelijä Ewan McGregor, joka esitti Obi-Wan Kenobia *Tähtien sodan* esiosatrilogiassa.

## Filmografia (valikoima)

## Lähteet

## Aiheesta muualla

* 
*
Postitaide

**Postitaide** (engl *Mail Art*) on taidemuoto, jossa pienikokoisia teoksia lähetetään postitse. Postitaide voi ilmetä postikorttien, pakkausten, faksien tai sähköpostien muodossa.

Postitaide sai alkunsa 1960-luvulla, kun taiteilijat lähettivät piirustuksia ja runoja postikorttien tapaan sen sijaan, että ne olisi asetettu näytteille tai myyntiin. Postitaiteen taustalla voidaan nähdä italialaisten futuristien, Marcel Duchampin ja Kurt Schwittersin tuomat vaikutteet. Suoremmin postitaiteen syntyyn vaikutti kuitenkin newyorkilainen Ray Johnson, joka 1950-luvun puolivälissä lähetti postitse pieniä kollaaseja, vedoksia, piirustuksia ja runoja taidealan vaikuttajille. Myös fluxus-taiteilijat olivat aktiivisia alkuvaiheessa. 

Sanaa postitaide käyttivät japanilaiset Gutai-ryhmän jäsenet jo 1950-luvun alussa. Suomeen postitaide saapui 1960- ja 1970-lukujen vaihteessa. Postitaiteen pioneereja olivat J.O. Mallander, Arto Kytöhonka ja Ilkka Juhani Takalo-Eskola.

Perinteinen tapa järjestää postitaidenäyttely on pyytää lähettämään teoksia eri puolilta maailmaa. Postitaiteen on kuljettava postin kautta, eikä teos yleensä ole arvokkaampi kuin oma pakkauksensa tai kirjekuorensa - jotka usein ovat itse teos. Postitaiteeseen voi osallistua kuka tahansa. Näyttelyissä kaikki työt laitetaan näytteille. Postitaiteessa ei ole osanottajamaksuja, mutta teoksia ei myöskään myydä. Näyttelyn jälkeen työt saa hävittää, mutta ei myydä.


RayJohnson invite1970.jpg|Ray Johnsonin kutsu osallistua postitaidenäyttelyyn, 1970.
Envelope HRFricker(1990).jpg|H. R. Fricker, 1990.
Guy Bleus - Collage with scents, tape, feathers (1992).tif|Guy Bleus, kollaasikirje, 1992.


## Lähteet
Messier 81

**Messier 81** eli **M81** on Ison karhun tähdistön alueella sijaitseva spiraaligalaksi, jonka löysi Johann Elert Bode 1774. Tästä syystä sitä on kutsuttu myös Bodein sumuksi, englanninkielellä l ”Bode's Galaxy”. Kaukaisimmat kohteet, joita on kerrottu nähdyn paljain silmin, ovat galaksit M81, Centaurus A ja NGC 253. Kaikki noin 10 miljoonan valovuoden päässä. M81 on näistä kaukaisin, arviolta noin 11,8 miljoonan valovuoden päässä. Galaksin keskuspullistuma sisältää vanhempia, punaisempia tähtiä. Galaksin keskuspullistumassa sijaitsee massiivinen musta aukko, jonka arvellaan olevan massaltaan 15 kertaa linnunradan mustaa aukkoa suurempi.

## Lähteet
* 

### Viitteet

## Aiheesta muualla

* 
*
Saukko (täsmennyssivu)

**Saukko** voi tarkoittaa jotakin seuraavista:

* saukko (*Lutra lutra*), näätäeläinlaji
* saukot (*Lutrinae*), näätäeläinten alaheimo
* Saukko, suomalainen sukellusvene
* Saukko-laivasto, entinen rymättyläläinen sillilaivasto
* Saukko, entinen saari Helsingin edustalla
* Saukko, järvi Rovaniemen ja Kemijärven rajalla

## Henkilöt
* Aimo Saukko (1917–1976), suomalainen näyttelijä
* Alvar Saukko (1929–2007), suomalainen kansanedustaja
* Jere Saukko (s. 1993), suomalainen pesäpalloilija
* Linda Saukko-Rauta (s. 1977), suomalainen kuvittaja ja pilapiirtäjä
* Markku Saukko (s. 1974), suomalainen lehtori, toimittaja ja tietokirjailija
* Matti Saukko (s. 1991), suomalainen pesäpalloilija
* Pekka Saukko (s. 1946), suomalainen oikeuslääketieteen professori
* Susa Saukko (s. 1976), suomalainen näyttelijä, laulaja ja pianisti
* Veli-Matti Saukko (s. 1943), suomalainen jääkiekkoilija
* Ville Saukko (s. 1993), suomalainen jääkiekkoilija.
Madrid (täsmennyssivu)

**Madrid** voi tarkoittaa seuraavia:

## Paikkoja

* Espanja
** Madrid, Espanjan pääkaupunki
** Madridin itsehallintoalue, jossa pääkaupunki sijaitsee
* Filippiinit
** Madrid, Surigao del Sur
* Kolumbia:
** Madrid, Cundinamarca
* Yhdysvallat
** Madrid, Alabama
** Madrid, Colorado
** Madrid, Iowa
** Madrid, Kentucky
** Madrid, Maine
** Madrid, Nebraska
** Madrid, New Mexico
** Madrid, New York
** Madrid, Virginia

## Henkilöitä

* Fátima Madrid (s. 1979), espanjalainen uimari
* Miguel de la Madrid (1934–2012), Meksikon presidentti 

## Asteroidi

* 14967 Madrid, päävyöhykkeen asteroidi.